
Louise, 

Daca  ma  auzi,  buna  ziua. 

Daca  nu  vrei  sa  ma  asculti,  adio. 

In  functie  de  reactia  ta,  aceasta  scrisoare 
va  constitui  inceputul  sau  sfarsitul  cores- 
pondentei  noastre. 

In  fata  mea  se  ridica  un  soare  ofilit,  iar 
eu  contemplu  Parisul,  caruia  octombrie  ii 
da  paloarea  unui  animal  prost  dispus,  inne- 
bunit  de  frunzele  vestede,  stingherit  de  cir- 
culatia  zgomotoasa,  infometat  de  o pace  care 
intarzie.  Iarna  bate  la  usa.  Langoarea  verii 
se  risipeste,  iar  capitala  arde  de  nerabdare  sa 
dea  de  frig,  de  uscat,  de  limpede.  Unui  oras 
ii  sunt  indeajuns  doua  anotimpuri,  cel  sufo- 
cant  si  cel  inghetat. 

Louise,  hai  sa  transformam  pasiunea 
noastra  ranita  intr-o  afectiune  senina.  Cre- 
de-ma,  in  acesti  ultimi  ani  am  iubit,  mai 
mult  decat  pielea  si  coapsele  tale  sau  im- 
bratisarile  noastre,  femeia  care  esti,  inteli- 
genta  muscatoare,  replica  prompta,  ironiile, 
entuziasmele  tale.  De  ce  oare  indeparta- 
rea  m-ar  lipsi  de  minunea  asta  ? Chiar  sunt 
condamnat  sa  te  pierd  ? Sexul  era  singurul 
bilet  de  acces  ? 

In  schimb,  refuz  orice  mesaj  doldora  de 
frustrari,  imbibat  de  chemari  la  tandrete 
sau  de  tresariri  genitale,  ca  aceasta  carpa 
umeda,  isterica,  vaginala  care  mi-a  invadat 
ecranul  de  dimineata  si  pe  care  am  aruncat-o 
la  cos  apasand  tasta  „Delete“.  Legatura  noastra 
se  incheie,  Louise,  intelege  odata,  n-o  mai 
nega.  N-o  sa  mai  dormim  impreuna  si  o 
sa  locuim  de-acum  la  mii  de  kilometri  unul 
de  celalalt. 

Cand  o carare  se  termina,  la  orizont  se 
arata  o alta.  Din  indragostiti  sa  devenim 

prieteni.  De  ce  nu  ? Intre  noi  n-a  existat 
niciodata  prietenie. 

Te  rog,  nu  mutila  amintirile  noastre  fru- 
moase  doar  fiindca  ai  vrea  sa  nu  existe. 

Adam 

Adam, 


Daca  prietenia  e patul  de  moarte  al  iu- 
birii,  atunci  urasc  prietenia. 


Louise 

Draga  mea  Louise, 


Doar  pielea  desparte  iubirea  de  prie- 
tenie.  Si-i  asa  de  subtire... 

5 > 5 


Adam 

Ti  se  pare  subtire  ? Mie  mi  se  pare  un 
zid. 


Louise 

Louise, 

Pielea  oboseste,  spiritul  nu.  Daca  tru- 
purile  noastre  se  atrag  mai  putin,  daca  sol- 
durile  noastre  nu  mai  simt  atat  de  tare  nevoia 
sa  se  inlantuie,  daca  sexul  meu  s-a  odihnit 
langa  al  tau  fara  sa-1  mai  caute  ca-n  primii 
ani  nu  inseamna  ca  gandul  meu  te-a  alun- 
gat,  in  nici  un  caz.  Astazi,  de  pilda,  m-am 
gandit  sa-ti  povestesc  chestiile  caraghioase 
care  mi  s-au  intamplat,  mi-am  dorit  sa 
impart  cu  tine  cartea,  filmul  sau  muzica  pe 
care  le-am  descoperit,  ti-am  pus  niste 
intrebari,  ti-am  dat  niste  raspunsuri,  ti-am 
daruit  surasuri,  suspine,  exclamatii,  pe  scurt, 
nu  ne-am  parasit  niciodata. 

in  realitate,  banuiesc  ca  senzualitatea 
este  la  fel  de  superficial^  ca  si  epiderma  de 
care  se  foloseste.  Tu  domnesti  mult  din- 
colo  de  spasme.  Incrustata  deplin  in  mine, 
mai  mult  decat  ar  fi  putut-o  reusi  o simpla 
anatomie  atragatoare,  mi  te-ai  intiparit  in 
imaginatie,  in  viitor,  in  amintiri. 

Da,  daca  pielea  se  deterioreaza,  se  ridea- 
za,  se  usuca,  spiritul  se  intareste.  Prietenia 
este  continuarea  logica  a unei  iubiri  adeva- 
rate.  Nu  mi-am  inchipuit  ca  daruindu-ti-o 
te  voi  jigni. 

Adam 

Adam, 

Orice  concesie  ma  costa.  Prietenia  dupa 
dragoste  m-ar  umili.  Nu  ma  tenteaza  sa 
reamenajez  o imensa  pasiune  intr-o  mica 
garsoniera  cordiala,  prefer  pur  si  simplu 
sa  ma  trezesc  in  strada. 

Salut. 

Louise 

